Clive Cussler

Clive Cussler (født 15. juli 1931 i Aurora i Illinois i USA, død 24. februar 2020 i Scottsdale i Arizona) var en amerikansk forfatter av spennings- og actionsromaner.

Liv og virke

Bakgrunn
Han vokste opp i Alhambra i California. Han studerte ved Pasadena City College i to år. 

Da Koreakrigen startet, tjenestegjorde han som flymekaniker og flytekniker i United States Air Force.

Karriere
Etter militæret jobbet han først som avskriftskribent og deretter som leder av to annonsebyråer. På denne tiden skrev og produserte han radio- og TV-reklamer.

Cussler var marinarkeolog/skattejeger, eventyrer og veteranbilssamler – akkurat som sin bokhelt Dirk Pitt. Ofte er handlingen basert på en umulig konspirasjonsteori blandet med dykking, vakre kvinner, mektige menn og en hel del skytevåpen. I bøkene om Dirk Pitt dukker alltid Clive Cussler selv opp i en liten rolle, for eksempel som servitør på en kafé, skattejeger i ørkenen eller som konkurrent i et veteranbilløp. Han er også grunnleggeren av organisasjonen National Underwater Marine Agency (NUMA), som også opptrer i bøkene. NUMA leter etter skatter og gamle vrak under vann. Hittil har de kommet over rundt 60 gamle fartøy av historisk interesse.

«Dirk Pitt» 
Dirk Pitt er navnet på Cusslers romanhelt. Han er en blanding av MacGyver og James Bond i stilen. Han blir beskrevet som en høy mann med mørkt bølget hår og grønne øyne som kan være skremmende eller forførende etter behov. Hans beste venn og partner er Al Giordino. Dirk Pitt har to barn, tvillingene Dirk og Summer. 

Navnet Dirk Pitt er inspirert av navnet til Cusslers sønn, Dirk Cussler.

Filmatiseringer 
 Første forsøk på å filmatisere en av Cusslers bøker – Raise The Titanic! (1980) – var en fiasko.

 Paramount Pictures utgav Sahara den 8. april 2005, med Matthew McConaughey som Dirk Pitt, Steve Zahn som Al Giordino, William H. Macy som Admiral Sandecker og Penélope Cruz som Eva Rojas. Filmen ble ikke en suksess, og Cussler skyldte på at filmatiseringen ikke hadde vært tro mot boken. Allerede før filmen var ferdig saksøkte Cussler og Crusader Entertainment (filmens prod.) hverandre over at filmen gikk for langt vekk fra romanen.

Bøker 
Liste over de fleste av Cusslers bøker som er oversatt til norsk:

 Hev Titanic  (Pitt - NUMA files)
 Dødsbølgen (Pitt - NUMA files)
 Skjebnetraktaten (Pitt - NUMA files)
 Jakten på polarkoden (Austin - NUMA files)
 Inkaenes gull
 Sahara (Pitt - NUMA files)
 Nemesis
 På dypt vann (Pitt - NUMA files)
 Skatten (Pitt - NUMA files)
 Gullbuddhaen
 Operasjon Villrose
 Operasjon Fortid
 Farlig dyp (Pitt - NUMA files)
 Gjenferd fra Valhall
 Odyssevs tapte flåte (Pitt - NUMA files)
 Den forsvunne by
 Atlantis funnet
 Dødelig vind
 Hellig sten
 Khans skatt
 Vakt i mørket
 Jakten
 Navigatøren
 Skjelettkysten
 Dødsskipet (Cabrillo - Oregon files)
 Isfront
 Gullet fra Sparta #Fargo 1
 Kongeriket #Fargo 3
 Det tapte riket #Fargo 2
 Stillhetens Sjø (Cabrillo - Oregon files)
Korsaren (Cabrillo - Oregon files)
Salomonøyenes forbannelse #Fargo 7
Gravene #Fargo 4
Mayafolkenes hemmeligheter #Fargo 5
Himmeløyet #Fargo 6
Medusa
Spøkelsesskipet
Jungel
Under angrep #Fargo 8

Referanser

Eksterne lenker 
 
 

Forfattere fra USA
Personer fra Aurora i Illinois
Personer fra Alhambra i California